**POZIVAMO VAS...**

na obilježavanje **20. OBLJETNICE OSLOBOĐENJA MEĐIMURJA OD PRISUTNOSTI JNA** u organizaciji Muzeja Međimurja Čakovec.

Izložbu pod nazivom ***„Međimurje u domovinskom ratu“*** možete razgledati u izložbenom salonu Muzeja *(STARI GRAD ZRINSKIH)* od **16. rujna do 31. listopada 2011. godine**, svakim radnim danom u vremenu od **10:00 do12:00 i od 16:00 do 18:00 sati.**

U stvaranju ove izložbe sudjelovao je i učenik naše škole, maturant **DANIEL CIGLARIĆ** iz **4.St1****razreda**. Daniel je sudjelovao u prikupljanju građe i eksponata vezanih uz prvu eskadrilu Hrvatskog ratnog zrakoplovstva i na taj način dao svoj obol u nastanku izložbe.

*Malo tko zna da je prvi organizirani otpor snagama JNA na području Hrvatske tijekom Domovinskog rata pružen u Međimurju, u lipnju 1991. na mostu u Murskom Središću. Isto tako javnost ne zna da je kraj između Mure i Drave bio prvi hrvatski teritorij u potpunosti oslobođen od okupatorske jugovojske. O direktnom doprinosu Međimuraca i Međimurki tijekom ratnih operacija također se ne priča jer na području najsjevernije Hrvatske županije nije bila organizirana vojna jedinica na razini brigade. No, koliko se pomoglo domovini najbolje znaju ljudi, gradovi i sela diljem Hrvatske. Protekle dvije godine širom Međimurja sakupljana je građa, a prikupljeni materijal postat će stalni postav Muzeja posvećen Domovinskom ratu. Organizirana izložba omogućit će da se osvrnemo na neke od najsvjetlijih stranica naše povijesti.*

Informacije o kompletnom programu obilježavanja 20. obljetnice potražite na web stranicama Međimurske županije: **www.medjimurska-zupanija.hr**